dh-unibe/image-text_koenigsfelden-charters-post-1500 huggingface dataset:
Allen den, die disen brief sehend ✳ odˀ hoͤrend lesen, ✳ kùnd ✳ ich, ✳ Johans ✳ von Kienberch, ✳ das ich ✳ den ✳ erbˀren ✳ und den ✳
geislichen vroͧwen, ✳ dˀ ✳ ✳ ebtischin ✳ und dem convēt ✳ des chlosters ze Kùngesvelt, Sant ✳ Claren orden, in Chostenzer ✳
biston, ✳ han ze koifēne gegeben ✳ minen zehenden, ✳ dˀ da lit ze Schafhusen in dem chilchspel ze Stoifen, ✳ mit allem ✳
dem rechte und in allem dem rechte, als ich und min vordern ✳ hattē ✳ und gehebt hand, ✳ umb ✳ fùnf ✳ und zvenzig ✳ march ✳
silbers, guͦtes und loͤtigs, ✳ und bin des ✳ gar und genzlich von in gewˀt ✳ und han es bekeret ✳ in minen nuz ✳ und er. ✳ des fùrgich ✳
ich offenlich, ✳ und enzien mich offenlich ✳ fùr mich ✳ und fùr min ✳ erben, die ich nu han ✳ odˀ jemer gewīne, ✳ gar und genzlich ✳ ✳
an mines hˀren hant, ✳ herzog ✳ ✳ Lùpoldes von Oestˀrich, ✳ alles des rechtes ✳ und aller dˀ ansprache, die re ✳ ich nu hab ✳ odˀ jemer ✳ ge¬ ✳
wīnen moͤchti ✳ ze dem vorgnāten zehenden, ✳ an geislichem odˀ an weltlichem gerichte ✳ und mit namen ✳ aller dˀ rechten, ✳ damit ✳ dˀ vorgenand koif ✳ jemˀ widertan odˀ geirret moͤchti werden ✳ elleklich odˀ an dekeinem stuke ✳ mit guͦter trùwe an geverde. ✳
ich loben oich, des vorgnāden zehenden wer ze sinne ✳ und fùrstan ✳ nach ✳ rechte ✳ an allen den stetten, sva es ✳ dù ✳ ebtischin ✳ und ✳
der convēt des vorgnanden chlosters bedarf, ✳ beidù an geislichen ✳ und an weltlichen gerichten, ✳ und oich si vor allem ✳ schaden ze behuͦtēne, ✳ den dˀ convēt ✳ odˀ das chlostˀ da von enpfahen moͤchti ✳ an alle geverde. ✳ das selb lob oich ich, ✳ Hartman dˀ
chustˀ ✳ von Zowīgen, ✳ dur die bet ✳ mis pruͦders Johanses, ✳ des vorgnāten, ✳ fùr uns ✳ und fùr alle unsˀ erbe, ✳ die wir nu han ✳
odˀ jemer gewīnen, ✳ und henke dar ubˀ min ingesigel an disen brief. ✳ und ze einem offēnen urkùnde ✳ und bestetnūge ✳ alles des, ✳
so da vor geschriben ist ✳ und us bescheiden, ✳ so han wir disen brief busigelt ✳ mit unsˀ beidˀ ingesigel. ✳ dir brief ward gegeben ✳
in dˀ stat ✳ ze Zovīgen, ✳ do man zalte von gottes gebùrt ✳ tusench drùhundtˀ jar, ✳ dar nach in dem fùnfzehenden jare, an ✳ sant ✳
Katherinun tag. ✳ da ze gegen waren, ✳ her Johans ✳ dˀ sènger von Zowīgen, ✳ her Walthˀ, techan von Wīdische, ✳ Heinr̄, vogt ✳ von Baden, ✳
Ruͦ✳ dˀ Simler, ✳ Wˀnhˀ Ansheln ✳ und Dietrich von Lenzb̃g ✳ und andˀ vil. ✳
315
Königsf. 54
zend₎ Schaffassen
K
H 28
Staatsarchiv
AARGAU
uber den zehenden ze
Schaffichen ✳ bi Stoͤffen
der v ✳ brief
wie er erkoùfft ist
umb xxv march
guͦt loͤtigs
m
Kgsf 54